open-index/open-wikipedia-markdown huggingface dataset:
Kim Mi-kyung

**Kim Mi-kyung** (født 11. juli 1987 i Seoul) er en sørkoreansk taekwondoutøver som konkurrerer i klasse -67 kilo. Hun vil representere Sør-Korea under Sommer-OL 2012, etter å ha kvalifisert seg til lekene ved å ha blitt nummer 2 i verdenskvalifiseringen.

## Eksterne lenker
* Taekwondodata
Ralph Linton

**Ralph Linton** (født 27. februar 1893 i Philadelphia, død 24. desember 1953 i New Haven ) var en amerikansk sosialantropolog. Han huskes spesielt for arbeidene *The Study of Man* (1936) og *The Tree of Culture* (1955). Et av Lintons bidrag er hans velkjente distinksjon mellom status og rolle.

## Verker i utvalg
* *The Tanala: A Hill Tribe of Madagascar.* Chicago 1933. Digitalisat
* *The Study of Man.* Appleton-Century-Crofts, New York 1936. Digitalisat
* *The Cultural Background of Personality*. D. Appleton-Century, New York 1945. 
* *The Tree of Culture*. Vintage Books, London 1955. 
* *Mensch, Kultur, Gesellschaft*. Hippokrates-Verlag, Stuttgart 1979, ISBN 3-7773-0469-7.

## Referanser
Elin Johansson

**Elin Maria Katarina Johansson** (født 5. august 1990 i Skellefteå, Sverige) er en svensk taekwondoutøver som konkurrerer i klasse -67 kilo. Hun representerte Sverige under Sommer-OL 2012, etter å ha kvalifisert seg til lekene ved å ha blitt nummer 2 i verdenskvalifiseringen, men hun ble slått ut av australieren Carmen Marton i kvartfinalen.

## Referanser


## Eksterne lenker
*
Paige McPherson

**Paige McPherson** (født 1. oktober 1990) er en amerikansk taekwondoutøver som konkurrerer i klasse -67 kilo. Hun vil representere USA under Sommer-OL 2012, etter å ha kvalifisert seg til lekene ved å ha blitt nummer 3 i verdenskvalifiseringen.

Under Sommer-OL 2020 i Tokyo tapte hun bronsefinalen.

## Referanser


## Eksterne lenker
*
Gülnafïs Ajtmukhambetova

**Gülnafïs Ajtmukhambetova** (kasakhisk: Гүлнафис Ғарифоллақызы Айтмұхамбетова, født 1988) er en Kasakhstansk taekwondoutøver som konkurrerer i klasse -67 kilo. Hun vil representere Kasakhstan under Sommer-OL 2012, etter å ha kvalifisert seg til lekene ved å ha blitt nummer 3 i asiakvalifiseringen.

## Eksterne lenker
*
Purlisa giganteus

***Purlisa giganteus*** er en glansvinge som tilhører underfamilien stjertvinger (Theclinae).

## Utseende
Som navnet skulle tyde på, er dette en stor stjertvinge med vingespenn 45-50 millimeter. Bakvingen har to nokså lange og tynne stjerter. Oversiden er lyst blå med svarte ytterkanter og svart vingespiss.
Undersiden er mørkt gråbrun.

## Utbredelse
Arten er utbredt i Sørøst-Asia, der den er kjent fra Thailand, Malaya, Sumatra og Borneo.
Den er regnet som sjelden.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Iolaini Riley, 1958
******* slekten *[[Purlisa]]* Distant, 1881
******** *Purlisa giganteus* Distant, 1881

## Eksterne lenker
* 
* Brower, Andrew V. Z. 2007. [''Purlisa'' i The Tree of Life Web Project, http://tolweb.org/ http://tolweb.org 
* www.funet.fi – ''Purlisa''
* Bilder av arten
Suasa lisides

***Suasa lisides*** er en glansvinge som tilhører underfamilien stjertvinger (Theclinae).

## Utseende
En ganske liten (vingespenn ca. 25 millimeter) stjertvinge med én lang, tynn stjert på bakvingen og to korte stjerter. Hannens overside er mørkbrun med et rødoransje felt på forvingen og et metallisk blått felt på bakvingen. Undersiden er hvit Med okerfarget ytterkant og en brun flekk ved forkanten på forvingen, to tynne, oppbrutte, brune kantstriper og en rund, svart flekk ved bakhjørnet av bakvingen.
Hunnen mangler det blå feltet på bakvingen, men ligner ellers på hannen.

## Utbredelse
Arten er utbredt i Sørøst-Asia, fra det nordlige India til Palawan og Borneo.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Iolaini Riley, 1958
******* slekten *[[Suasa]]* de Nicéville, 1890
******** *Suasa lisides* (Hewitson, 1863)
********* *Suasa lisides lisides* (Hewitson, 1863)
********* *Suasa lisides liris* (Staudinger, 1889)
********* *Suasa lisides madaura* Frühstorfer, 1912
********* *Suasa lisides suessa* de Nicéville, 1893

## Eksterne lenker
* 
* Brower, Andrew V. Z. 2007. [''Suasa'' i The Tree of Life Web Project, http://tolweb.org/ http://tolweb.org 
* www.funet.fi – ''Suasa''
* Bilde av arten
* Bilder av arten
Talitiga Crawley

**Talitiga Crawley** (født 29. august 1991) er en samoansk taekwondoutøver som konkurrerer i klasse -67 kilo. Hun vil representere Samoa under Sommer-OL 2012, etter å ha kvalifisert seg til lekene ved å ha blitt nummer 1 i oseaniakvalifiseringen.

## Eksterne lenker
* 
* Taekwondodata
Aman Wote

**Aman Wote** (født 18. april 1984 i Kabete) er en etiopisk mellomdistanseløper som spesialiserer seg på 1500 meter.

Han kom på 7.-plass ved Afrikamesterskapet i friidrett 2010. Ved VM i friidrett innendørs 2012 nådde han finalen, men endte på fjerdeplass.

## Referanser


## Eksterne lenker
*
Long, Long, Long

**«Long, Long, Long»** er en ballade i vals-takt som ble skrevet av George Harrison. Den ble fremført og utgitt av The Beatles på deres dobbelt-album ''The Beatles'' i 1968.

Harrison i 1980: «Den som representerer «You» i «Long, Long, Long», er Gud. Akkordene som benyttes, er inspirert av «Sad-Eyed Lady of the Lowlands» – altså D til E-moll, A og D.»

«Sad-Eyed Lady of the Lowlands» som Harrison refererer til, er en sang som Bob Dylan ga ut på Blonde On Blonde i 1966. Tekstens jeg i «Long, Long, Long» har funnet fred med seg selv og føler at mye av foregående stunder i livet har vært bortkastede affærer. Sangens struktur er at Harrison synger noen lavmælte strofer hvorpå Ringo Starr svarer med markante tromme-synkoper (à la det han gjorde på A Day in the Life). Slik fungerer de to første versene. Mellomverset er mer høylytt før det roer seg ned i siste vers. Noe refreng er ikke inkludert. Avslutningen virker mystisk og har en viss sakral stemning over seg.

Mange innspillingsøkter som ble foretatt av The Beatles høsten 1968, var preget av dårlig stemning innad i gruppa. Da de skulle spille inn «Long, Long, Long» var det god stemning i studio med masse spøk og latter. De brente indisk røkelse til ergrelse for studio-ansatte. Sekstisyv tagninger måtte til før de ble fornøyde, og til å begynne med het sangen «It's Been a Long, Long, Long Time». Ringo Starr spilte trommer, Paul McCartney spilte orgel og Harrison selv akustisk gitar med capo på tredje bånd (slik at han kunne spille de nevnte akkorder D, E-moll og A uten å bruke barrè-grep). Det ble benyttet åttesporsteip. John Lennon deltok ikke på innspillingen.

Noen hadde plassert en *Blue Nun* vinflaske på en Leslie høyttaler, og da McCartney traff en spesiell orgeltone på avslutningspartiet, begynte høyttaleren og flaska å vibrere. Vanligvis ville de fleste artister bare flyttet flaska vekk fra høyttaleren. Men Harrison og de andre syntes lyden av flaska som vibrerte var såpass interessant at en mikrofon ble satt opp ved flaska. Starr fulgte opp med en trommevirvel og Harrison dundret løs på gitarstrengene.

Dagen etter la Harrison på sin vokal to ganger samt enda en akustisk gitar. McCartney la på bass. 9. oktober fikk sangen sin endelige tittel hvor Harrison og McCartney la på harmonivokal. Det som gjensto, var et piano på mellompartiet, og oppgaven ble gitt til Chris Thomas. Han mener å ha startet opp klokka 22:00 og holdt på i fire timer før The Beatles var fornøyd.

George Harrison spilte aldri «Long, Long, Long» offentlig i konsertsammenheng. Det er ellers verd å merke seg at Bealtes-sangen «Wait» fra *[[Rubber Soul]]* starter med setningen: «It's been a long time...»

## Personell
*George Harrison: akustisk gitar, harmonivokal, vokal
*Paul McCartney: orgel, bassgitar, harmonivokal
*Ringo Starr: trommer
*Chris Thomas: piano

## Referanser


## Eksterne lenker
* Sangteksten (hentet fra The Beatles' offisielle webside)
Wiam Dislam

**Wiam Dislam** (født 22. oktober 1987) er en marokkansk taekwondoutøver som konkurrerer i klasse -67 kilo. Hun representerte Marokko under Sommer-OL 2012, etter å ha kvalifisert seg til lekene ved å ha blitt nummer 1 i afrikakvalifiseringen. Dislam bar sitt lands flagg under åpningsseremonien for sommerlekene i London.

## Referanser


## Eksterne lenker
*
Sukidion inores

***Sukidion inores*** er en glansvinge som tilhører underfamilien stjertvinger (Theclinae).  Denne sjeldne arten ble beskrevet i 1872, men det er først i de siste årene at man har funnet den igjen.

## Utseende
En middelsstor, skinnende blå stjertvinge med to tynne stjerter på bakvingen. Hannens overside er skinnende blå bortsett fra spissen av forvingen som er svart. Forvingene er påfallende spisse. Undersiden er mørkbrun bortsett fra den bakre delen av forvingen som er kledt med metallisk blå skjell, dette er et unikt trekk for denne arten. I likhet med hannene av mange andre stjertvinger har den en dusk av lange hår ved bakkanten av forvingen, disse er uvanlig påfallende hos denne arten.

## Levevis
Svært lite er kjent om biologien til denne sjeldenheten, som lever i høytliggende områder i det nordlige Borneo (Brunei og Sabah).

## Utbredelse
Arten lever på Borneo.
Ved en misforståelse ble arten listet som en afrikansk sommerfugl, det er kanskje noe av årsaken til at man lenge ikke fant den igjen.

## Systematisk inndeling

* sommerfugler (Lepidoptera)
** gruppe / overfamilie dagsommerfugler (Papilionoidea) 
*** familie glansvinger (Lycaenidae) 
**** delgruppe Lycaeninae (i vid forstand)
***** stjertvinger (Theclinae)
****** stamme Iolaini Riley, 1958
******* slekten *[[Sukidion]]* Druce, 1891
******** ***Sukidion inores*** (Hewitson, 1872)

## Kilder
* Rare and interesting butterflies of the world – *Sukidion inores* https://web.archive.org/web/20160304102921/http://butterflies.jp/en/2012/01/05_220000.php

## Eksterne lenker
* 
* Brower, Andrew V. Z. 2007. [''Sukidion'' i The Tree of Life Web Project, http://tolweb.org/ http://tolweb.org 
* www.funet.fi – ''Sukidion''
Milica Mandić

**Milica Mandić** (født 1991) er en serbisk taekwondoutøver som konkurrerer i klasse +67 kilo. 

Hun representerte Serbia under Sommer-OL 2012, hvor hun tok landets første OL-gull gjennom tidene. Hun kvalifiserte seg til lekene ved å ha blitt nummer 2 i europakvalifiseringen.

Mandic kvalifiserte seg også til Sommer-OL 2016 i Rio, hvor hun røk ut i kvartfinalen.
 
Under Sommer-OL 2020 i Tokyo tok hun igjen gull.

## Eksterne lenker
*
Gwladys Épangue

**Gwladys Épangue** (født 15. august 1983) er en fransk taekwondoutøver som konkurrerer i klasse +67 kilo. Hun representerte Frankrike under Sommer-OL 2012, etter å ha kvalifisert seg til lekene ved å ha blitt nummer 1 i verdenskvalifiseringen. Hun har bronse fra Sommer-OL 2008.

## Referanser


## Eksterne lenker
*
Anastasija Barysjnikova

**Anastasija Vladimirovna Barysjnikova**, russisk Анастасия Владимировна Барышникова (født 1990) er en russisk taekwondoutøver som konkurrerer i klasse +67 kilo. Hun vil representere Russland under Sommer-OL 2012, etter å ha kvalifisert seg til lekene ved å ha blitt nummer 3 i verdenskvalifiseringen.
 
## Eksterne lenker
* 
*
María Espinoza

**María Espinoza** (født 27. november 1987 i La Brecha i Sinaloa) er en mexicansk taekwondoutøver som konkurrerer i klasse +67 kilo. Hun ble olympisk mester under Sommer-OL 2008 i Beijing, hun vant OL-finalen over norske Nina Solheim. Hun representerte også Mexico under Sommer-OL 2012, der hun tok bronsemedalje. Espinoza var Mexicos flaggbærer under åpningen av Sommer-OL i London i 2012. Hun ble både verdensmester og panamerikansk mester i 2007.

## Referanser


## Eksterne lenker
*
Thrix scopula

***Thrix scopula*** er en glansvinge som tilhører underfamilien stjertvinger (Theclinae).

## Utbredelse
Arten er utbredt i Sørøst-Asia, der den er kjent fra Malaya og øyene Sumatra, Nias og Borneo.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Iolaini Riley, 1958
******* slekten *[[Thrix]]* Doherty, 1891
******** *Thrix scopula* (Druce, 1873)
********* *Thrix scopula scopula* (Druce, 1873)
********* *Thrix scopula cloella* (Weymer, 1887)
********* *Thrix scopula nisibis* (de Nicéville, 1895)

## Eksterne lenker
* 
* Brower, Andrew V. Z. 2007. [''Thrix'' i The Tree of Life Web Project, http://tolweb.org/ http://tolweb.org 
* www.funet.fi – ''Thrix''
Skipselektriker

En **skipselektriker** er en elektriker med spesiell kompetanse på elektriske anlegg på skip.

## Utdanning
### Hovedutdanning
#### Utdanningsløpet
Utdanningsløpet til en skipselektriker tar rundt 5 år; for å bli skipselektriker må man gå følgende:
*Videregående trinn 1 (Vg1): elektrofag
*Videregående trinn 2 (Vg2): elenergi
*Videregående trinn 3 (Vg3):
*Maritim elektrikerfag 
*Fordypning i maritim modul, får høyspentkurs, og alle nødvendige sikkerhetskurs
*Ca 2 år som lærling i bedrift, der læretiden avsluttes med fagprøve.

### Alternativ utdanning
Med fagbrev som elektriker(det som tidligere ble kalt Gruppe L) kan man ta kurs for å løse sertifikat som skipselektriker:

#### Godkjenning
Kravet for å bli godkjent som skipselektriker er følgende:
*Fagbrev som elektriker
*Bestått eksamen i "maritim modul"
*3 mnd effektiv fartstid (6 mnd i et 1:1-system)
I tillegg kommer krav til godkjent legeattest av godkjent sjømannslege, samt sikkerhetskurs. Plettfri vandel er også nødvendig for utenriksfart, de fleste rederier har også dette som krav for innenriksfart.

## Personlige egenskaper
*Være faglig dyktig og holde seg oppdatert til alle tider
*Kunne jobbe selvstendig og nøyaktig
*Være ansvarsbevisst
*Være flink til å samarbeide også med mennesker fra andre kulturer
*Være sikkerhetsorientert og følge de kravene som stilles
*Ha gode språkkunnskaper
Leptomyrina

***Leptomyrina*** er en slekt av glansvinger som tilhører underfamilien stjertvinger (Theclinae).

## Utseende
Nokså små (vingespenn 20-30 millimeter) og spinkle stjertvinger. Bakvingen har én stjert bakerst som kan være ganske kort eller temmelig lang. Oversiden er brun med runde, svarte flekker langs ytterkanten (den største ved bakhjørnet av forvingen), men uten metallfargede skjell.

## Levevis
Larvene lever på arter i bergknappfamilien.
Artene finnes på tørre, steinete steder der disse plantene vokser.

## Utbredelse
Slekten er utbredt i det sørlige og østlige Afrika inkludert Madagaskar.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Hypolycaenini Swinhoe, 1910
******* slekten *Leptomyrina* Butler, 1898 – 9 arter
******** underslekten *Leptomyrina* Butler, 1898
********* *[[Leptomyrina boschi]]* Strand, 1911
********* *[[Leptomyrina hirundo]]* (Wallengren, 1857)
********* *[[Leptomyrina makala]]* Bethune-Baker, 1908
********* *[[Leptomyrina phidias]]* (Fabricius, 1793)
********* *[[Leptomyrina sudanica]]* Stempffer, 1964
******** underslekten *Gonatomyrina* Aurivillius, 1924
********* *[[Leptomyrina gorgias]]* (Stoll, [1790])
********* *[[Leptomyrina handmani]]* Gifford, 1965
********* *[[Leptomyrina henningi]]* Dickson, 1976
********* *[[Leptomyrina lara]]* (Linnaeus, 1764)

## Eksterne lenker
* 
* Brower, Andrew V. Z. 2007. [''Leptomyrina'' i The Tree of Life Web Project, http://tolweb.org/ http://tolweb.org 
* www.funet.fi – ''Leptomyrina''
Hemiolaus

***Hemiolaus*** er en slekt av glansvinger som tilhører underfamilien stjertvinger (Theclinae).

## Utseende
Middelsstore (vingespenn ca. 30-35 millimeter) stjertvinger med to stjerter på bakvingen, den fremre er liten og peker rett utover, den bakre er lengre og peker bakover (vinkelen mellom dem er nær 90 grader). Oversiden er mørk med blå metallglans. Undersiden er lysbrun med rødbrune tverrstriper.

## Levevis
Larvene lever på planter i slekten *Olax* (Olacaceae).

## Utbredelse
Slekten er utbredt i Afrika.
*Hemiolaus caeculus* er vidt utbredt i det sørlige og østlige Afrika, de øvrige artene er endemiske for Madagaskar.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Hypolycaenini Swinhoe, 1910
******* slekten *Hemiolaus* Aurivillius, 1922 – 6 arter
******** *[[Hemiolaus caeculus]]* (Hopffer, 1855)
******** *[[Hemiolaus ceres]]* (Hewitson, 1865)
******** *[[Hemiolaus cobaltina]]* (Aurivillius, 1899)
******** *[[Hemiolaus margites]]* (Mabille, 1899) – noen ganger regnet som et synonym for *H. cobaltina*
******** *[[Hemiolaus maryra]]* (Mabille, [1887])
******** *[[Hemiolaus varnieri]]* Stempffer & Bennet, 1958 – noen ganger regnet som et synonym for *H. cobaltina*

## Eksterne lenker
* 
* Brower, Andrew V. Z. 2007. [''Hemiolaus'' i The Tree of Life Web Project, http://tolweb.org/ http://tolweb.org 
* www.funet.fi – ''Hemiolaus''
* Bilder av artene
Ivar Sporon-Fiedler

**Ivar Christian Frederik Sporon-Fiedler** (født 28. juli 1899 på Bonderup ved Store Merløse, død 3. juni 1955 på Norskov) var en dansk godseier, storviltjeger, forfatter og motstandsmann. Han var bror til Axel C.F. Sporon-Fiedler.

Han var sønn av godseier og politiker Frederik Sporon-Fiedler og arvet Nordskov. I 1934 kjøpte han dessuten *Damsbo Skov* på Fyn.
Eiendommene lot han forpaktere bestyre og dette ga solid inntekt slik at han kunne utøve sin store lidenskap for jakt, fortrinnsvis i Afrika. I 1933 jaktet han i Kenya og mens han var der ble hans store jakthytte *Skovreden* oppført ved Damsbo. På slutten av 1930-tallet planla han en jaktreise til Rocky Mountains i Nord-Amerika. 
Andre verdenskrig satte en stopper for disse planer. I stedet gikk han inn i motstandsbevegelsen.
Sammen med bl.a. Alf Toftager, som senere ble borgermester i Faaborg – og den unge grev Lennart Ahlefeldt Laurvig Lehn fra Hvidkilde som ble henrettet av tyskerne, hjalp han med å skjule allierte flyvere for nazistene.

Først i 1947 reiste Sporon-Fiedler til USA, hvor han sammen med sin gode venn Knudsen, som eide Californias største meieri, fortsatte videre til Canada på jakt.

Noen år etter andre verdenskrig var han også redaktør i tidsskriftet *Dansk Jagttidende*.

I 1955 reiste han på jakt til India hvor han ble syk og måtte reise hjem. Han døde hjemme i Danmark kort tid etter hjemkomst.

Ivar Sporon-Fiedler besøkte en rekke ganger Norge. Hitra besøkte han ved flere anledninger. Dette kan man lese om i hans siste bok *Venner og Vildt* som utkom to år etter hans død.

## Bibliografi
* *Vinter. Vaar. Sommer. Høst* – 1926
* *Efter Kronhjort i de Norske Fjeldskove* DANSK JAGTTIDENDE 1. april 1929 – hjortejakt på Hitra
* *I Afrikas Kløer: Fra en Jagtrejse i Kenya og en tur Afrika rundt*. KØBENHAVN 1934
* *Jagten i Danmark*. Poul Hansen (red). Med bidrag av Ivar Sporon-Fiedler. KØBENHAVN 1939
* *Med Riffel i Sadlen: Fra Jægerlivet i Canadas Vildmarker*. KØBENHAVN 1948
* *Venner og Vildt – Fra Norske og Svenske Jagtmarker gennem 25 aar*. To kapitler om hjortejakt på Hitra. KØBENHAVN 1957
* *Fra krat og kær – Danske Jægere fortæller*. Carl Haxthausen (red). Med bidrag av bl.a. Ivar Sporon-Fiedler. KØBENHAVN 1963
* *Mænd i sorte kapper*: Motstandbevægelsens historie i Fåborg og omegn – av Frants Jørgen Hvass. Her kan vi bl.a. lese om Ivar Sporon-Fiedlers deltagelse i den danske motstandskamp mot nazistene under andre verdenskrig. FÅBORG 1969

## Eksterne lenker
* Faldsled-Millinge-svanninge Lokal-nyt, efterår 2008, nr. 15.  (PDF) – om Sporon-Fiedlers jaktslott Skovreden ved Damsbo (s.8-9)
* Tidsskriftet ''JÆGER'' (tidl.''Dansk Jagttidende'' m.fl.) hvor *Sporon-Fiedler* noen år var redaktør
Karl Liebknecht-huset

**Karl Liebknecht-huset** (tysk: Karl-Liebknecht-Haus) er en kontorbygning i Mitte i Berlin. Den er fra 2007 hovedkontor for det tyske politiske partiet Die Linke. Bygningen befinner seg i Kleine Alexanderstraße 28 og den tilgrensende Weydingerstraße 14–16 mellom Alexanderplatz og Rosa-Luxemburg-Platz. 

## Historie

Bygningen ble oppført i 1910 for fabrikant Rudolph Werth og i 1926 oppkalt etter Karl Liebknecht i forbindelse med at Kommunistische Partei Deutschlands kjøpte huset. Videre på 1920-tallet og inn på 1930-tallet, ble bygningen brukt av diverse kommunistiske organisasjoner.

Under nasjonalsosialismen i Tyskland ble huset stengt for de kommunistiske eiere i 1933. Den ble deretter brukt av SA, fikk navnet Horst Wessel-huset, og tjente som konsentrasjonsleir for å terrorisere nazimotstandere. I en kort periode holdt et grunnregisterkontor til i bygningen, men ble så igjen overtatt nasjonalsosialistiske organisasjoner, inntil slutten på den andre verdenskrigen.

Under den andre verdenskrigen ble huset delvis ødelagt. Etter krigens slutt ble bygningen overtatt av SED og senere *Institut für Marxismus-Leninismus.*

Etter Murens fall fulgte diskusjoner om hvilke eiendommer som tilhørte partiene og masseorganisasjonene i DDR. SED og andre partier («Blokkpartier») som sett fra vesten ikke representerte noen reell politisk bevegelse og dermed heller ikke ble ansett å ha noen legitimitet, mente å eie bl.a. denne eiendommen. PDS var etterfølger av SED og fremsatte krav på eierskap overfor de nye nasjonale myndighetene. Disse diskusjonene toppet seg i form av en sultestreik av prominente SED-medlemmer og diverse husundersøkelser foretatt av politiet. PDS ga til slutt avkall på de fleste av de eiendommer de hadde gjort krav på. Karl Liebknecht-huset og Hotel am Wald i Elgersburg, Thüringen er i dag de eneste faste eiendommer i partiet. Disse eiendommene tilhørte partiet også før 1946.

Huset er registrert som kulturminne.

## Referanser


## Eksterne lenker
* 
* Husets historie på hjemmesiden til Die Linke
Krøll-lilje

**Krøll-lilje** (*Lilium martagon*), eller *martagonlilje*, *turbanlilje* og *kranslilje* er en gammel hageplante i liljefamilien.

Martagonliljen vokser opp fra en stor løk dypt nede i jorda og har kransstilte avlange blad på en lang stengel, som kan bli opptil en meter høy. På toppen av stengelen får den hengende liljeblomster i enten rosa eller hvitt, som dufter godt. Blomstene krøller seg oppover, og planten kalles derfor ofte for *krøllilje*, eller *kranslilje* etter de kranslignende bladene rundt stengelen.

Martagonliljen blir gammel som hageplante, og den er meget hardfør. Ofte kan man finne martagonliljer stående igjen på tuftene til gamle hus og hager. Den trives også godt i gamle parker, skogskanter og kratt.

I Norge er martagonlilje en gammel prydplante med lange tradisjoner. Man tror at den har vært dyrket her i landet helt siden middelalderen. Antakeligvis var den mye dyrket hos munkene i klosterhagene. Fra skriftlige kilder vet man at Henrik Høyer fikk med seg martagonliljer til Bergen fra Carolus Clusius i Leiden i 1596. I Bergensregionen finner man forvillede eksemplarer av planten i tilknytning til eldre hageanlegg som Store Milde og Stend hovedgård. I Rosendal have i Baroniet Rosendal har liljen overlevd 300 år i hagen der og den er også blitt forvillet til naturområdene rundt baroniet. Man har funnet de gamle kvitteringene fra da Ludvig Rosenkrantz kjøpte martagonliljer til hageanlegget sitt i 1667. Martagonlilje ble beskrevet i Christian Gartner sin hagebok i 1694. 

Martagonlilje sprer seg med frø som danner småløker og de kan dukke opp langt fra morplanten. De første årene kommer de bare med et lite blad opp av bakken. Martagonliljer bruker nemlig 5–10 år før de kommer med blomster. Martagonlilje kan også formeres ved deling av løkskjellene. Arten liker seg best i noe fuktig jord og vil helst ha halvskygge.

Det finnes også en mørkerød variant av martagonlilje, *Lilium martagon* 'Cattaniae'.

## Eksterne lenker
* 
* Artsdatabanken, FremmedArt2012 − ''Lilium martagon'' krøll-lilje  
* Martagonlilje 
* Martagonlilje (Lilium martagon)
Finnboge den sterkes saga

***Finnboge den sterkes saga*** (*Finnboga saga ramma*) er en islendingesaga fra første del av 1300-tallet. Historien foregår i Flateyjardalur nord på Island, i Norge og i Bysants i siste del av 900-tallet og handler om *Finnboge Åsbjørnsson* og hans livsreise fra hittebarn til aktet gammel bonde. Finnboge er også omtalt i Landnåmabok og i Vatnsdæla saga. Sagaen har blitt beskrevet som «It has generic affinities with the fornaldarsögur and riddarasögur, and is less realistic in style than many Sagas of Icelanders».

Historien begynner med at Finnbogas far *Ásbjørn* tvinger guttens mor *Torgerd* til å sette ut det nyfødte barnet, som et straff for at Torgerd tillot datteren deres å gifte seg med en nordmann uten Asbjørns godkjenning. Gutten blir funnet av fattigkvinnen *Syrpa* og oppfostret av henne under navnet *Urðarkottr*. Han vokser seg raskt stor og sterk, men også uregjerlig. Han blir «oppdaget» av lovsigemannen Þorgeirr Ljósvetningagoði, og gjenforent med foreldrene. Siden reiser han til Norge og Bysants, har tjeneste hos keiseren i Bysants, mottar etter hvert kristendommen, og dør hjemme på Island som en gammel, rik og aktet mann. 

Sagaen er bevart i håndskriftet Möðruvallabók fra ca 1340 og i to yngre håndskrifter fra 1400-tallet. Den er oversatt til nynorsk av Aslak Tonna i 1920, og til bokmål av Arnhild Mindrebø i 2014.

## Referanser


## Eksterne lenker
* heimskringla.no, nynorsk fulltekst
Ayanleh Souleiman

**Ayanleh Souleiman** (født 3. desember 1992) er en djiboutisk mellomdistanseløper som spesialiserer seg på 1500 meter.

I 2011 kom han på sjetteplass på 1500 meter i Panafrikanske leker, og han vant gull i De panarabiske leker i Doha. Han løp både 800 og 1500 meter ved juniorafrikamesterskapet 2011 – her nådde han ikke finalen på 800 meter, men på 1500 meter kom han på niendeplass i finalen.

I VM i friidrett innendørs 2012 nådde han finalen, men endte på femteplass.

Med en tid på 1.43,76 vant Souleiman bronsemedaljen under Utendørs-VM som ble avholdt i Moskva i august 2013, bare slått av Mohammed Aman fra Etiopia og Nick Symmonds fra USA.

Han representerte Djibouti under Sommer-OL 2020 i Tokyo på 1500 meter, men fullførte ikke semifinalen, og kvalifiserte seg derfor ikke til finalen.

## Referanser


## Eksterne lenker
*
Rekdal

**Rekdal** er ei lita bygd i Vestnes, Romsdal på grensa mot Sunnmøre.

## Sport i Rekdal
Det er flere idrettsorganissjoner i bygda. 
* Rekdal Idrettslag (stiftet 1945) som har sin arena på Rekdal stadion. Fotballbana bygd i 1945, fikk gress 1978. Klubbhus med garderober 1984. 
* Rekdal Skytterlag (stiftet 1909) som bruker Rekdal skytebane vår-høst, og Skytehallen Vestnes om vinteren. De arrangerer forskjellige stevner for bane- og feltskyting.

Fotballspilleren Kjetil Rekdal er fra Rekdal.

## Litteratur
* 

## Eksterne lenker
* Mer om Rekdal: http://www.bjerkevoll.net/
Chliaria

***Chliaria*** er en slekt av glansvinger som tilhører underfamilien stjertvinger (Theclinae).

## Utseende
Små (vingespenn 20-28 millimeter) stjertvinger med to korte stjerter på bakvingene. Oversiden er litt matt lyst blålig med bredt svarte kanter, undersiden er lys med brune tverrstreker og/eller flekker, gjerne noen svarte flekker ved bakvingens bakhjørne.

## Levevis
I alle fall én av artene har larver som lever på orkidé-slekten *Rhynchostylis* og andre epifyttiske orkideer. Larvene lever på blomsterknoppene. Disse sommerfuglene finnes mest i regnskog.

## Utbredelse
Slekten er utbredt i Sørøst-Asia, fra India i vest til Borneo i øst.

## Systematisk inndeling

Artene ble tidligere gjerne regnet til slekten *[[Hypolycaena]]*. Det er mulig at flere arter fra denne slekten bør flyttes hit.

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Hypolycaenini Swinhoe, 1910
******* slekten *Chliaria* Moore, 1884 – 5 arter
******** *[[Chliaria balua]]* Moulton, 1911
******** *[[Chliaria kina]]* (Hewitson, 1869)
******** *[[Chliaria othona]]* (Hewitson, 1865)
******** *[[Chliaria pahanga]]* Corbet, 1938
******** *[[Chliaria tora]]* (Kheil, 1884)

## Eksterne lenker
* 
* Brower, Andrew V. Z. 2007. [''Chliaria'' i The Tree of Life Web Project, http://tolweb.org/ http://tolweb.org 
* www.funet.fi – ''Chliaria''
Freddie Jones

**Frederick Charles «Freddie» Jones** (født 12. september 1927 i Longton, Stoke-on-Trent, Staffordshire, død 9. juli 2019 i Bicester) var en britisk skuespiller.

Jones ble skuespiller etter ti års arbeid som laboratorieassistent i et firma som laget keramikkprodukter, da hans hobby tok over. Han fikk sin trening ved Rose Bruford College og ble kjent internasjonalt for sin rolle som Claudius i den britiske TV-serien *[[The Caesars (TV-serie)|The Caesars]]* i 1968. I 1990 fikk han en rolle i Dark River. Han spilte også i regissør David Lynchs filmer, blant annet i *[[Elefantmannen]]* (1980), *[[Dune (film)|Dune]]* (1984) og *[[Wild at Heart]]* (1990).

Han er far til skuespilleren Toby Jones.

## Referanser


## Eksterne lenker
*
Vråbreen

**Vråbreen** er en isbre på Spitsbergen på Svalbard. Den ligger øverst i Kjellströmdalen, mellom Storslengja i sør og Svenfjellet og Cösterfjellet i nord. Breen er rundt fire kilometer lang. Fra breporten starter Kjellströmelva.

Ordet «vrå» i navnet kommer av det gammelnorske «vrá/ró» som betyr «krok» eller «avsidesliggende sted», noe som her kan hentyde til at dalen som breen ligger i gjør en sving, altså er krokete.

## Referanser
Vellekla

**Vellekla** er et islandsk skaldekvad – en dråpa – diktet av skalden Einar Skålaglam, sannsynligvis år 986 da Håkon jarl kjempet i slaget ved Hjørungavåg mot danskekongen Svend Tjugeskjegg og hans fryktede jomsvikinger som prøvde å opprettholde dansk overherredømme i Norge. Kvadet er en hyllest til Håkon jarl som Einar var hirdskald for.

Navnet Vellekla tolkes normalt som «gull-mangel». Diktet er ikke bevart i sin helhet, men ganske mange av strofene er bevart i bl.a. Snorre Sturlasons *[[Heimskringla]]*, i *[[Fagrskinna]], [[Den yngre Edda]]* og i *[[Jomsvikingenes saga]].

[[Versemål]]et i Vellekla er *dróttkvætt''. Diktet er spesielt fordi det har to avslutninger. Vers 33 er utformet som en avslutning som takker jarlen for dikterlønna, men det er skrevet fire vers til etter dette. En tolkning (av Idar Lind) er at de første 33 vers er skrevet etter kong Håkons kamper mot Eirikssønnene (Gunnhildssønnene) og hans seier over den tysk-romerske keiser Otto I i 976, og at de fire siste vers er skrevet etter Håkons seier over jomsvikingene i slaget i Hjørungavåg i 986, selv om dette slaget ikke nevnes i diktet.

## Referanser


## Eksterne lenker
* Heimskringla.no: Vellekla Teksten til kvadet med korte notiser på norsk
* Heimskringla.no: [Vellekla](http://www.heimskringla.no/wiki/Vellekla_(Einarr_skálaglamm)) på dansk
* Einarr skálaglamm Alle diktene til Einar med korte notiser om skalden på islandsk
* Vellekla hele diktet med sammelignbare versjoner og korte notater ved Idar Lind
Iver Gundersen Øvstrud

**Iver Gundersen Øvstrud** (født 1711, død 1775) var norsk treskjærer og rosemaler.

Han var født på gården Øvstrud i Rollag i Numedal. I 1753 giftet han seg med Anne Johannesdatter Bergerud, og i 1753 flyttet de fra Øvstrud til Herbrandsplassen i Veggli. De siste årene bodde han på husmannsplassen Toeneie i Veggli, der han døde i 1775.

Øvstrud var trolig selvlært, men han har hentet inspirasjon fra kirkekunsten og var den første i Numedal som skar akantus.
Det er bevart noen få arbeider av Iver Øvstrud fra slutten av 1730-årene. I 1742 skar han en benk og i 1744 en almissetavle til Veggli kirke, og allerede i disse årene trer han fram med sin personlige stil der alle flater, sarger og listverk fylles med dekor - geometriske border, planter, dyr og mennesker. Øvstrud bruker mange bibelske motiver som han trolig har hentet fra bildebibler. Han fremstår først og fremst som treskjærer, men han bruker også svidekor. Maling bruker han primært sammen med disse teknikkene, men det er bevart noen mindre gjenstander etter Øvstrud som bare er dekorert med malte blomster- eller figurmotiver.

Øvstrud har en mangfoldig produksjon av skap, benker, kister, skrin, kanner, mangletrær, høvrer, bogtrær og andre små gjenstander. I tillegg til benk og almissetavle til Veggli kirke og arbeider i Rollag stavkirke han har trolig skåret prekestolhimlingen i Svene kirke. Han er representert i samlingene i Bergen Museum, Drammens Museum, Lågdalsmuseet på Kongsberg, Nordiska museet i Stockholm og Norsk Folkemuseum.

I 1958 ble det arrangert en stor utstilling av Øvstruds arbeider på Drammens Museum. Katalogen fra denne utstillingen omfatter 85 gjenstander som skal være gjort av Øvstrud og har et tillegg på 5 som er mer usikre.

## Referanser


## Litteratur
* Anker, Peter (2004): *Norsk folkekunst. Kunsthåndverk og byggeskikk i det gamle bondesamfunnet.* Oslo. ISBN 82-02-23839-0
* Asker, Randi (1958): *Iver Gundersen Øvstrud. Bygdekunstneren fra Rollag i Numedal.* Drammen.
* Christie, Sigrid og Håkon (1981): *Norges kirker. Buskerud. Bind 1.* Oslo. ISBN 82-05-13123-6
* Ellingsgard, Nils og Andersen, Gry Charlotte Ljøterud (2002): *Rosemåling i Numedal. Dekorativ måling i folkekunsten*. Oslo. ISBN82-496-0580-2
* Ellingsgard, Nils og Aamold, Svein (1986): «Øvstrud, Iver (Ivar) Gunnarson, treskjærar og målar.» I *[[Norsk kunstnerleksikon]] bind 4*, s. 559, Oslo. ISBN 82-00-18323-8
* Magerøy, Ellen Marie (1983): *Norsk Treskurd.* Oslo. ISBN 82-521-2341-4

## Eksterne lenker
* Arbeider av Iver Gundersen Øvstrud i DigitaltMuseum
Barry Jones (skuespiller)

**Barry Jones** (født 6. mars 1893 i Guernsey, Kanaløyene, død 1. mai 1981 samme sted) var en engelsk skuespiller. Han startet sin skuespillerkarriere på den britiske scenen i 1921. Han deltok som *Bluntschli* i filmen Arms and the Man i 1932. Som en skuespiller som ofte portretterte overklassekarakterer, hadde han en sentral rolle i filmen Seven Days to Noon. Han spilte også Mr. Lundie i 1954 i filmatiseringen av Brigadoon, og som Polonius i den amerikanske TV-filmatiseringen av Hamlet i 1953.

## Referanser


## Eksterne lenker
*
Möðruvallabók

**Möðruvallabók** er et håndskrift fra ca 1320-1350 som inneholder teksten til 11 islendingesagaer, for mange av dem er det den eldste og beste tekstkilden og i sum er det den «største og viktigste kilden» til sagalitteraturen. Manuskriptet er også kjent som **AM 132 fol.**, som er dets katalognummer i Den arnamagnæanske samling. 

Håndskriftet inneholder i denne rekkefølgen: *[[Njåls saga]], [[Egils saga]], [[Finnboga saga ramma]], [[Sambandsmennenes saga]], [[Kormáks saga]], [[Víga-Glúms saga]], [[Droplaugsønnenes saga]], [[Ölkofra þáttr]], [[Hallfreðar saga]], [[Laksdøla saga]], [[Tåtten om Bolle Bollesson]]* og *[[Fosterbrødrenes saga]]*. 

Manuskriptet består av 200 pergamentblad, innbundet i treplater. 189 av pergamentene er fra 1300-tallet og skrevet med den samme håndskriften som også finnes i 6 andre, mindre håndskrifter med kirkelige tekster. Noen av versene er skrevet med en annen hånd, som er kjent fra Jónsbók og noen andre tekster. Det er antagelig skrevet på Nord-Island. I tillegg til de 189 pergamentene er 11 manglende blad erstattet med yngre blad fra 1600- og 1700-tallet. 

Håndskriftet fikk sitt navn da det ble trykket i 1880 i bind I av *Íslenzkar fornsögur*. Navnet har bakgrunn i at den daværende eieren lagmann Magnus Björnsson skrev sitt navn i boken 3. mai 1628, og stedfestet det til «Möðruvöllum í Hörgárdal». Magnus' sønn Bjørn Magnusson hadde håndskriftet med seg til København i 1684 og ga det til arkivaren Thomas Bartholin d.y. Etter Bartholins død i 1690 kom skriftet i Árni Magnússons eie. Siden 1974 har det vært i Árni Magnússon institutt i Reykjavik. 

## Referanser
Jonas Darnell

**Jonas Darnell** (født 26. april 1964) er en svensk tegnseserieskaper og tegner. Hans mest kjente serie er humor og satire serien om steinalderfiguren Herman Hedning. Hans første store oppdrag var å gå inn i rekken som tegner for 91:an Karlsson. 

Darnell har også utført mer artistiske tegninger, blant annet omslaget til det norska folk metal-bandet Trollfests album *Villanden*.

## Serier av Jonas Darnell
* 1985 – *[[91:an Karlsson]]*
* 1986 – *Traskens*, publisert i Svenska Serier
* 1986 – *James Hund* tegnet av Patrik Norrman, publisert i *Svenska Serier*, DN. og i bladet Bacon & Ägg
* 1988 – *[[Herman Hedning]]*, i eget blad og som biserie i bladet Fantomet
* 1993 – *Werner Warhead*, publicerad i Interface och Herman Hedning
* 1995 – *Kodnamn Cordon Bleu*, publisert i Bacon & Ägg
* 1996 – *Röde Hund* skrevet av Henrik Nilsson (Brandendorff), publisert i Bacon & Ägg
* 1997 – *Den store Ondini* skrevet av Henrik Brandendorff, publisert i Bacon & Ägg

## Eksterne lenker
* Herman Hedning – Jonas Darnell
Spekekjøtt

**Spekekjøtt** er en fellesbetegnelse for hele kjøttstykker som er saltet og speket. Kjøttet kan stamme fra ulike dyr, for eksempel gris, storfe, hest, rein, hjort, elg, villsvin og lignende. I tillegg til tradisjonelle kjøttstykker kalles også speket hjerte og tunge for spekekjøtt. 

Spekekjøtt som stammer fra gris eller villsvin kalles også **spekeflesk**. I noen tilfeller kan man også støte på betegnelsen speket dyrekjøtt. Dette er kjøtt som typisk stammer fra hest, men ikke bestandig.

## Se også
* Spekemat
Folkets frigjøringshærs marine

**Folkets frigjøringshærs marine** (tradisjonell kinesisk: 中國人民解放軍海軍, forenklet kinesisk: 中国人民解放军海军, pinyin: *Zhōngguó Rénmín Jiěfàngjūn Hǎijūn*,  engelsk: *People's Liberation Army Navy*, forkortet *PLAN*) er Det kinesiske kommunistiske partis forsvarsmakts, Folkets frigjøringshærs, marine gren. Den ble opprettet i 1950. Den består (2012) av en styrke på over 215.000 mann og organisert i tre flåter.

## Historie
Den første flåtebasen ble anlagt i mars 1950 med stor assistanse fra Sovjetunionen. Sovjetunionen gav også over årene mye materiellassistanse. I 1955 var det blitt organisert tre flåter: Nordflåten, Østflåten og Sørflåten. Også det marine flyvåpen var kommet i gang. 

Under det såkalte «store spranget» ble flåten videreutviklet, og fikk mange flere fartøyer. Også under kulturrevolusjonen ble marinen forskånet fra de problemer som resten av samfunnet fikk utlide.

I 1970-årene og 1980-årene fikk den kinesiske marine ca 20 prosent av det totale forsvarsbudsjettet og personell og fartøy økte kraftig. Det var også i 1980-årene at Kinas marine ble en regional stormakt, meget på grunn av den nye øverstkommanderende Liu Huaqing. I denne perioden gjorde man også store fremskritt med robotteknikk. Blant annet utviklet man de første ballistiske roboter til sina ubåter på det sene 1980-tallet.

På 1990-tallet, da Kinas økonomi gjorde store fremskritt, ble det igjen satset stort på marinen. Nye overflatefartøy- og ubåt-klasser kom i tjeneste mens de eldre fartøyer av sovjetisk type ble gradvis utfaset.

Fra 2000-tallets begynnelse hadde man begynt å planlegge en havsflåte, en såkalt *blue-water navy*. Moderne jagere og fregatter ble utviklet og flere moderne  robotjagere fra Russland ble innkjøpt. Det finnes også planer om å konstruere hangarfartøy og større amfibiefartøy. Derutover har det marine flyvåpen fått forsterkning med blant annet nye angreps- og jagerfly.

## Galleri

Image:Harbin (DD 112).jpg|Robotjager Harbin-klassen
Image:Shenzhen (DDG 167).jpg|Robotjager Shenzhen-klassen
Image:YuanWang2c.JPG|Forskning/radarfarøy YuanWang
Image:Heavy-lift ship Sea Teal carrying Chinese Kilo submarine.jpg|Kinesisk ubåt av Kilo-klassen under transport


## Litteratur
*Erickson Andrew S., Goldstein Lyle., Lord Carnes: *China goes to sea: maritime transformation in comparative historical perspective*, 2009, Naval Institute Press, Annapolis, Md., ISBN 978-1-59114-242-3
* Shambaugh, David L. (2002): *Modernizing China's military: progress, problems, and prospects*. Berkeley: University of California Press.

## Eksterne lenker
* Sinodefence
* Globalsecurity
* PLA idag (svensk side)
Charles Sherwood Stratton

**Charles Sherwood Stratton** (født 4. januar 1838, død 15. juli 1883) var en kortvokst amerikansk artist som opptrådte under artistnavnet **General Tom Thumb** («general Tommeliten») eller bare **Tom Thumb**. Han oppnådde stor berømmelse som en av de tidligste hovedattraksjonene i «humbugkongen» og sirkuspioneren  P. T. Barnums freak show-forestillinger og framvisninger av kuriositeter i Barnum's American Museum.

## Referanser


## Eksterne lenker
*
Taekwondo under Sommer-OL 2012 – Kvalifisering

**Taekwondokonkurransen** under Sommer-OL 2012 vil ha 128 deltakere, 64 fra hvert kjønn og 16 i hver vektklasse. Hver nasjon kan maksimalt delta med fire deltakere, to fra hvert kjønn.

Fire plasser er reservert vertsnasjonen Storbritannia, mens de siste fire plassene er reservert friplasser fra IOC. De resterende 120 plassene er blitt delt ut via fem forskjellige kvalifiseringsturneringer.

## Antall kvalifiserte

## Tidslinje

## Menn
### −58 kg

### −68 kg

### −80 kg

### +80 kg

## Kvinner
### −49 kg

### −57 kg

### −67 kg

### +67 kg

## Referanser
Gangskaret (Svalbard)

**Gangskaret** er et fjellpass på Spitsbergen på Svalbard, rundt 15 kilometer sør-sørøst for Longyearbyen. Høyden er rundt 400 moh. Det ligger mellom Todalen (en sidedal til Adventdalen) i nord og Gangdalen (en sidedal til Reindalen) i sør. Bare en kilometer nord for toppen av skaret kommer også Bødalen (en sidedal til Colesdalen) inn fra vest.

Navnet hentyder til at skaret er farbart til fots.

## Referanser
Llumpa (distrikt)

**Llumpa** er et distrikt i provinsen Mariscal Luzuriaga i regionen Ancash i Peru. Distriktets nasjonale statistikkode er 021306 og hovedstaden er Llumpa. Distriktet ble opprettet den 28. oktober 1889.

## Referanser


## Eksterne lenker
* Censos Nacionales: XI de Población y VI de Vivienda 2007.
Vågsfjellet (Hamarøy)

**Vågsfjellet** er et av fjellene som utgjør Hamarøytindan i Hamarøy kommune i Nordland.

Fjellet har en høyde på 948 meter over havet og er det høyeste av tindene i den ytre delen av Hamarøy. Fjellet ligger i den sørlige delen av fjellrekken, 4,3 kilometer nord-nordøst for Skutvik, med Nordtinden i nordøst og Sørtinden i vest. På nordsiden av Vågsfjellet ligger Dalsosen, som kommer inn fra Vestfjorden, og på sørsiden går foten av fjellet rett opp fra Fjellvatnet.

## Se også
*Gasskatjåhkkå

## Referanser
Alejandro Korn (Buenos Aires)

**Alejandro Korn**, ofte omtalt bare som **Korn**, er en by i provinsen Buenos Aires, Argentina i San Vicente. 

Bosettingen ble grunnlagt 14. august 1865 og seinere oppkalt til ære for den argentinske legen, filosofer og reformatoren, Alejandro Korn (1860–1935).

## Eksterne lenker
* Nettside til San Vicente
Helge Eftedal

**Helge Eftedal** (født 16. mai 1951 i Hedrum, død 31. januar 2019) var en norsk gitarist og sanger. Han er kjent som tidligere sologitarist i danseorkesteret Torry Enghs, sammen med bandet ga han ut LP-en *[[Stop (album)|Stop]]* i 1975. Han var på 1960-tallet gitarist i rockebandet Cops Ltd.

Eftedal omkom i en brann i Larvik.

## Diskografi
* Torry Enghs: *[[Stop (album)|Stop]]* (1975)
* Diverse artister: *[[Gammalpop 2]]* (1975)
* *[[Torry Enghs 76]]* (1976)

## Referanser




## Eksterne lenker
*
Vennskapsbrua

**Vennskapsbrua** (spansk: *Puente Internacional de la Amistad*; portugisisk: *Ponte Internacional da Amizade*) er en bro over Paranáelva som forbinder den brasilianske byen Foz do Iguaçu og den paraguayanske byen Ciudad del Este. Broen er 552,4 meter lang og ble åpnet i 1965. Den er viktig både for Foz do Iguaçu og hele Paraguays økonomi, ettersom størstedelen av Paraguays eksport og import fraktes over den.

## Eksterne lenker
*
Emar

**Emar** (dagens **Tell Meskene**) var en amorittisk oldstidsby i nordøstlige Syria ved elven Eufrat i det området hvor elven bøyde seg i bue, men som i dag ligger ved kysten av den kunstig skapte innsjøen Asadsjøen. Stedet i dag heter Tell Meskene i den syriske guvernementet Aleppo.

Ved siden av andre oldtidsbyer som Ugarit, Mari og Ebla, er Emar blant de viktigste arkeologiske stedene i Syria. På stedet har man funnet en rekke kileskrifter, de fleste på akkadisk. I disse tekstene, datert fra 1300-tallet f.Kr. og fram til Emars undergang i 1187 f.Kr., foruten også informasjon fra flere utgravninger siden 1970-tallet, har Emar framstått som et betydningsfullt handelssenter i bronsealderen. Emar hadde en framtredende posisjon mellom maktsentra i øvre Mesopotamia, Anatolia og Syria. I motsetningen til andre byer er de teksttavlene som er avdekket i Emar ikke fra myndighetene eller de kongelige, men nedtegner private transaksjoner, lovtekster, forhandlinger om fast eiendom, ekteskap, testamenter, formelle adopsjoner og lignende. I huset til en prest ble det avdekket et bibliotek med litterære og leksikalske tekster i den mesopotamiske tradisjonen, foruten også rituelle tekster for den lokale religionskulten.

## Referanser
Kohib

**Øivind Andersen Sjøvoll**, bedre kjent under artistnavnet **Kohib**, (født 1975) er en norsk DJ og klubbarrangør fra Sortland.

Han har gitt ut et album og tre EP-er gjennom plateselskapet Beatservice Records i Tromsø. Han ga ut sin første EP i 2007, debutalbumet *Make Fire* i 2010 og EP-en *Solar Day* i 2012. Sjøvoll spiller også i elektropopbandet F.A.C.E sammen med blant annet Per Kristian Trollvik.

I 2017 startet han duoen High Heeled Giants sammen med vokalisten Helle Larsen. De ga ut singelen *Fake Vendetta* på Beatservice Records samme år.

I 2020 ga Kohib ut albumet *In Mountains*.

## Diskografi
* 2020 *In Mountains*
* 2012 *Solar Day* (EP) Beatservice Records
* 2011 *Make Fire – The Remixes* (Digital EP) Beatservice Records
* 2010 *Make Fire*, Beatservice Records
* 2007 *Upnorth Balkan Beats – the Kohib Remixes* (EP)

## Referanser


## Eksterne lenker
* Kohib på Beatservice
* Kohib på MySpace
* Kohib på last.fm
* Kohib i Spotify
* Kohib på Soundcloud
Mundilfare

**Mundilfare** (norrønt: *Mundilfari*) var i norrøn mytologi faren til gudene Sol og Måne. Mundilfare var selv trolig et menneske, men barna hans var så vakre at han sammenlignet dem med de lysende himmelegemene. Som straff for dette overmotet tok æsene ifra ham barna og satte dem til å kjøre den virkelige sola og månen over himmelen.

## Referanser
Idrimi

**Idrimi** var konge av Alalakh i det 15. århundre f.Kr. Han var en semittisk sønn av kongen av Aleppo som hadde blitt avsatt av Barattarna, konge av Mitanni. Likevel lyktes han i å gjenvinne sin plass og ble anerkjent som en vasall av Barattarna. Idrimi grunnla kongedømmet Mushki, og styrte fra Alalakh som en vasall til Mitanni. Han invaderte de hetittiske territorier i nord, noe som resulterte i en avtale med landet Kizzuwatna.

Innskriften på statuen av Idrimi er en biografi, skrevet i jeg-form.
## Referanser
Haitian Health Foundation

**Haitian Health Foundation** (HHF) er en amerikansk ideell organisasjon som arbeider på landsbygda sørvest i Haiti for å gi helsetjenester, utviklingshjelp, nødhjelp og utdanning.

HHF er støttet av private donorer, USAID og andre ikke-statlige organisasjoner, i tillegg til at de får støtte gjennom at folk leverer klær, gjenstander og lignende, og de frivillige som arbeider for organisasjonen. Hovedkvarteret deres ligger i Norwich i Connecticut, og den nåværende direktøren er Jeremiah J. Lowney, som også grunnla organisasjonen. Den nåværende daglige lederen er E. Marilyn Lowney.

## Eksterne lenker
* Nettstaden til Haitian Health Foundation.
Le Nouvelliste

***Le Nouvelliste*** er en franskspråklig avis som kommer ut daglig i Port-au-Prince i Haiti og distribueres til hele landet – særlig i hovedstaden og 18 av de større byene.

Avisa ble grunnlagt i 1898 av Guillaume Chéraquit, opprinnelig under navnet *Le Matin*, men ble *Le Nouvelliste* femten måneder senere. Trykkinga var det Chéraquits venn Henri Chauvet som sto for. I dag er *Le Nouvelliste* den eldste og største dagsavisen i landet.

## Eksterne lenker
* 
* ''Le Nouvelliste'' på nett 
* Historiske utgaver av ''Le Nouvelliste'' i the Digital Library of the Caribbean